**Gej lezbejski info centar** (**GLIC**) je LGBT organizacija u Srbiji, osnovana 2009. godine u Beogradu. Fokus rada je stavljen na jačanje i izgradnju LGBT zajednice kroz informisanje, kreiranje LGBT medija i organizovanje kulturno-umetničkih manifestacija.

Istorija
--------

Gej lezbejski info centar je nastao u aprilu 2009. godine nakon što je Predrag Azdejković napustio Queeria centar. Grupa je postala medijski prepoznatljiva zbog protivljenja organizovanju Povorke ponosa 2009. godine i apelu da se ona odloži. Najpoznatiji projekat Gej lezbejskog info centra je Regionalni gej lezbejski info portal GayEcho koji svojim sadržajem pokriva Bosnu i Hercegovinu, Srbiju, Crnu Goru i Hrvatsku. Gej lezbejski info centar u saradnji sa Domom omladine Beograda svake godine organizuje Međunarodni festival queer filma "Merlinka".

Predsednik Republike Srbije Boris Tadić primio je 30. juna 2010. godine delegaciju LGBT aktivista koju su činili aktivisti Gej lezbejskog info centra, Gej strejt alijanse i Queeria centra. Predsednik Boris Tadiće je na tom sastanku javno podržao Paradu ponosa u Beogradu. 

U januaru 2010. godine Gej lezbejski info centar je zatražio promenu člana 62. Ustava Republike Srbije koji definiše brak samo kao uniju muškarca i žene, čime su gej brakovi zabranjeni. Nakon što su političari odbacili tu ideju pokrenuta je peticija podrške za gej brakove. 

U julu 2011. godine pokreće vodič kroz gej Srbiju Optimist, jedini gej magazin u Srbiji koji se besplatno distribuira u Beogradu, Novom Sadu, Nišu, Kragujevcu i drugim gradovima, kao deo programa Osnaživanja LGBT populacije kroz informisanje

Misija i ciljevi
----------------

Misija Gej lezbejskog info centra je širenje i prikupljanje informacija o kršenju LGBT prava, promocija praksi zaštite i unapređivanja LGBT prava i osnaživanje LGBT populacije kroz informisanje.

Radi ostvarivanja svojih ciljeva GLIC:

1. Prikuplja informacije iz štampanih i elektronskih medija iz oblasti LGBT prava;
2. Prikuplja informacije sa terena o kršenju LGBT prava;
3. Afirmiše i promoviše pozitivne promene i prakse kada je u pitanju unapređivanje LGBT prava;
4. Prikuplja i objavljuje relevantne informacije iz inostranstva iz oblasti LGBT prava;
5. Objavljuje knjige i druge publikacije o LGBT pravima;
6. Sarađuje sa medijima i medijskim udruženjima, organizacijama i institucijama koje se bave ljudskim i LGBT pravima u zemlji i inostranstvu.

Nagrade i priznanja
-------------------

Za organizovanje prvog Međunarodnog festivala queer filma "Merlinka" Gej lezbejski info centar je 2010. godine dobio Kristalnu nagradu za komunikacijski pristup projektu, koju dodeljuje ProConcept.

Izvori
------

1. ↑  Blic: GLIC traži odlaganje gej parade
2. ↑  GayEcho: Tadić podržao Paradu ponosa [*mrtav link*]
3. ↑  Blic: NVO traži da se omogući sklapanje gej brakova
4. ↑  „Vodič kroz gej Srbiju "Optimist"". Arhivirano iz originala na datum 2012-08-15. Pristupljeno 2012-03-11.
5. ↑  GLIC - O nama
6. ↑  „Dodeljene Kristalne nagrade". Arhivirano iz originala na datum 2012-07-30. Pristupljeno 2010-06-22.

Eksterni linkovi
----------------

* GLIC - Gej lezbejski info centar
* Regionalni gej lezbejski portal "Gej eho"
* Međunarodni festival kvir filma "Merlinka"
* Prezentacija kampanje "Voli seks - Stop AIDS" Arhivirano 2010-04-14 na Wayback Machine-u